CELEX: 32014R0075
Language: hu
Date: 2014-01-27 00:00:00
Title: A Bizottság 75/2014/EU végrehajtási rendelete ( 2014. január 27. ) a szudáni Darfur térségében zajló konfliktusban a békefolyamatot akadályozó és a nemzetközi jogot sértő cselekményt elkövető egyes személyekkel szemben meghatározott, egyedi korlátozó intézkedések bevezetéséről szóló 1184/2005/EK tanácsi rendelet módosításáról

29.1.2014   
            
            
               HU
            
            
               Az Európai Unió Hivatalos Lapja
            
            
               L 26/2
            
         
      A BIZOTTSÁG 75/2014/EU VÉGREHAJTÁSI RENDELETE
   
   (2014. január 27.)
   a szudáni Darfur térségében zajló konfliktusban a békefolyamatot akadályozó és a nemzetközi jogot sértő cselekményt elkövető egyes személyekkel szemben meghatározott, egyedi korlátozó intézkedések bevezetéséről szóló 1184/2005/EK tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szudáni Darfur térségében zajló konfliktusban a békefolyamatot akadályozó és a nemzetközi jogot sértő cselekményt elkövető egyes személyekkel szemben meghatározott, egyedi korlátozó intézkedések bevezetéséről szóló, 2005. július 18-i 1184/2005/EK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               Az 1184/2005/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
            
         
               (2)
            
            
               2013. március 13-án az Egyesült Nemzetek Biztonsági Tanácsának (ENSZ BT) szankcióbizottsága úgy határozott, hogy négy bejegyzést módosít a jegyzékben. Továbbá 2013. szeptember 4-én az ENSZ BT szankcióbizottsága úgy határozott, hogy még egy bejegyzést módosít a jegyzékben.
            
         
               (3)
            
            
               Az 1184/2005/EK rendelet I. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 1184/2005/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. január 27-én.
      
         
            a Bizottság részéről, az elnök nevében,
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 193., 2005.7.23., 9. o.
   
      MELLÉKLET
      Az 1184/2005/EK rendelet I. melléklete a következőképpen módosul:
      
                  1.
               
               
                  A „Gaffar Mohamed Elhassan (alias Gaffar Mohmed Elhassan) Rangja: vezérőrnagy. Beosztása: A nyugati katonai régió parancsnoka a szudáni fegyveres erők kötelékében. Születési idő: 1953.6.24.” bejegyzés helyébe a következő lép:
                  „Gaffar Mohammed Elhassan (alias Gaffar Mohmed Elhassan). Születési idő: 1952.6.24. Egyéb információ: a) a szudáni hadsereg nyugállományozott tisztje; b) lakóhelye El Waha, Omdurman, Szudán; c) veteránigazolvány-szám: 4302.”
               
            
                  2.
               
               
                  A „Gabril Abdul Kareem Badri (alias Gibril Abdul Kareem Barey) Rangja: tábornok. Beosztása: A nemzeti reform- és fejlődési mozgalom parancsnoka.” bejegyzés helyébe a következő lép:
                  „Gabril Abdul Kareem Barey (alias a) Gibril Abdul Kareem Barey; b) Tek). Rangja: tábornok. Beosztása: a nemzeti reform- és fejlődési mozgalom parancsnoka. Egyéb információ: lakóhelye Tine, a Csáddal közös határ szudáni oldalán.”
               
            
                  3.
               
               
                  A „Sheikh Musa HILAL. Egyéb információ: Az észak-darfuri jalul törzs főnöke.” bejegyzés helyébe a következő lép:
                  „Sheikh Musa Hilal. Beosztása: a) a Szudáni Nemzetgyűlés tagja; b) a Szövetségi Minisztérium különleges tanácsadója (Szudán elnöke nevezte ki 2008-ban).”
               
            
                  4.
               
               
                  Az „Adam Yacub SHANT Egyéb információ: A szudáni felszabadítási hadsereg parancsnoka.” bejegyzés helyébe a következő lép:
                  „Adam Yacub Sharif (alias a) Adam Yacub Shant; b) Adam Yacoub). Születési idő: körülbelül 1976. Egyéb információ: értesülések szerint 2012. június 7-én elhunyt.”